'Goud is goed' maar uraan sukkel - Ekonomie - Republikein
Spotprent vir 23 Augustus 2017
Spotprent vir 22 Augustus 2017
Spotprent vir 21 Augustus 2017
Wednesday, August 23rd, 14:55:09
'Goud is goed' maar uraan sukkel
09 January 2017 | Ekonomie
Elvira Wood - Goud mag dalk 'n wonderlike 2016 gehad het, maar dit is nie die geval vir uraan nie.
Bloomberg berig uraan was die hulpbron wat nie net verlede jaar die swakste gevaar het nie, maar wat al die afgelope dekade agteruit boer.
Pryse het verlede jaar met 41% tot 'n twaalf jaar laagtepunt van $18 per pond in November geval, berig Ux Consulting, wat markdata saamstel.
Dit was die sewende daling die afgelope nege jaar.
Die opkoms van kernkrag is vertraag deur kragvoorsieners wat eerder goedkoper natuurlike gas vir nuwe kragopwekkers kies.
Ná die Fukushima-ramp in 2011 het groot uraan-kopers, wat Japan en Duitsland insluit, besluit om weens veiligheidsredes reaktors af te skakel of uit diens te stel.
“Dit is die wêreld se beste bate in die wêreld se swakste mark,” sê Leigh Curyer, uitvoerende hoof van NexGen Energy in Vancouver.
“Ek dink nie daar is 'n myn wat met die huidige pryse tans winsgewend is nie. Die huidige korttermynprys reflekteer nie die koste om 'n pond uraan te produseer nie.”
Volgens Bloomberg is die vooruitsig egter nie so mistroostig nie. Verliese dwing uraanmyne om produksie te verlaag of selfs te staak, wat mettertyd kan lei tot druk op voorraad, terwyl die versnellende pas om nuwe reaktors in China en Indië te bou, die aanvraag kan opstoot.
Volgens die Wêreldkernkragvereniging word daar tans meer as 60 reaktors wêreldwyd gebou.
Volgens Bloomberg beplan China om teen 2020 meer as 70% van sy krag met behulp van kernkrag op te wek, terwyl die Indiese regering hoop sy kapasiteit sal teen 2019 met 29% styg. Daar word tans sewe reaktors in Rusland gebou terwyl nege reaktors teen die einde van die jaar in Japan in werking sal tree.
Goud daarenteen, meen ontleders, is nou 'n goeie hulpbron om in te belê.
Die ontleders wat Bloomberg genader het, het nou die beste vooruitsig vir dié metaal sedert die einde van 2015.
Kommer oor politieke verwikkelinge in Europa en in Amerika ná die ver­kiesing van Donald Trump as president is van die redes vir hul positiewe uitkyk.
“Die euro-sone het in die volgende paar maande heelwat faktore wat 'n krisis kan veroorsaak. Indië en China koop steeds baie terwyl Trump se beleid inflasie bedreig,” sê Adrian Day, president van Adrian Day Asset Management in Annapolis in die deelstaat Maryland.
“Alles is goed vir goud.”
Die goudprys het vandeesweek met 2,7% gestyg. Dit het Vrydagoggend teen $1 176,70 per fynons verhandel. -Netwerk24
Reusebrand verswelg apteek
Jessica Botes - Die Dolphin-apteek op Swakopmund is gister verwoes nadat ’n brand om 14:30 ontstaan het.Swakopmund se brandweer het binne 30 minute daarin geslaag...
Oorplaatjies doring in vlees
Ronelle Rademeyer - Uitvoerders van kleinvee na Suid-Afrika sê hulle sukkel om die kloutjie by die oor te bring oor waarom dit van 1 September...
Jacqueline LouwDie verhoor in nóg 'n geval van geslagsgebaseerde geweld het gister in die hoërhof in Windhoek tot 'n einde gekom met die afhandeling van...
Seun sterf in busongelukOtjiwarongo – 'n Seun het gesterf nadat die bus waarin hy en nog 27 insittendes op pad na Oshakati was, gister omstreeks...
Boois vas vir tenderbedrog
Die geskorste hoof van die Hardapstreeksraad, me. Yvonne Boois, is op aanklagte van tenderbedrog in hegtenis geneem. Haar inhegtenisname is deur mnr. Nelius Becker, hoof...
Weer, Woensdag 23 Augustus 2017
BINNELAND: Sonnig en matig tot warm in die Suide. Elders sal dit sonnig en warm tot baie warm wees met winderige toestande wat oor die...
First National Bank (FNB) se tellermasjien (OTM) by die ou kragstasie in Windhoek se suidelike nywerheidsgebied is Maandag omstreeks 01:15 oopgebreek. “Ons kan op die...
Uitspraak oor moord kom in November
Jacqueline LouwRegsverteenwoordigers het Maandag hul slotbetoë in die verhoor van mnr. Willem Barnard (64) voor regter Naomi Shivute gelewer.Barnard het vroeër vanjaar in sy eie...
Regering sê oor Zimbabwiese gegradueerdes
Catherine Sasman – Die kabinet het in reaksie op protes deur Namibiese gegradueerdes oor die voortgesette indiensname van Zimbabwiese argitekte en bourekenaars die ministerie van...